Al Qasim (provins)

**Al Qasim** (arabisk: القصيم; *Al Qaṣīm*), også stavet *Al-Qassim*, *Al-Qaseem*, *Qassim* eller *Gassim*, er en provins i det sentrale Saudi-Arabia. Provinsen ligger i hjertet av landet og omtrent midt på Den arabiske halvøya. Den dekker et område på 58&nbsp;046 km², og hadde 1&nbsp;016&nbsp;756 innbyggere ved folketellingen i 2004. Al Qasim er en viktig jordbruksregion i Saudi-Arabia. 

Al Qasim er den syvende mest folkerike provinsen i landet, og har over 400 byer, landsbyer og tettsteder. Rundt halvparten av innbyggerne i provinsen bor i administrasjonssenteret Buraidah. Blant andre byer kan nevnes Unaizah og Ar Rass. Prins Faisal bin Bandar har vært guvernør i Al Qasim siden 1992. Provinsen er Saudi-Arabias mest konservative region. Det er hjertet i Najd-regionen og sentrum for salafi-bevegelsen. Provinsen regnes, sammen med Al Riyadh, Ha'il og Jawf, som en av provinsene hvorAl Saud-familien har stor støtte. Provinsen har også bidratt med mange bemerkelsesverdige salafiske ulama (muslimske lærde) og sjeiker. 

## Etymologi
Al Qasim betyr «det fruktbare landet» eller «landet med trær». Dette navnet refererer til *[[Calligonum comosum]]* i slireknefamilien, som vokser på sanddynene og er typisk for regionen.

## Geografi
Provinsen ligger midt i Saudi-Arabia, omtrent 400 km nordvest for hovedstaden Riyadh. Den grenser til provinsen Ar Riyadh i sør og øst, Ha'il i nord og Al Madinah i vest. Regionen er knyttet til resten av landet gjennom et velutbygd motorveinettverk. Prins Nayef bin Abdulaziz lufthavn fungerer som regional lufthavn med flyvninger til de andre provinsene i landet, samt internasjonale flyvninger til Doha, Dubai, Kairo og Sharjah. 

Al Qasim ligger i gjennomsnitt 600−750 meter over havet. Wadi al-Rummah strekker seg cirka 600 km tvers gjennom provinsen, fra Thuayrat i øst til Medina i vest. Det er den lengste dalen på hele Den arabiske halvøya. 

### Klima
Al Qasim har et typisk ørkenklima. Regionen er kjent for sine kalde, regnfulle vintre og varme, tørre, og noen ganger skrullete, somre med lav fuktighet.

## Landbruk
 
Sammen med turisme er landbruk fortsatt hjørnesteinen i regionens økonomi. Selv om regionen lenge har vært kjent for sin jordbruksvirksomhet, er det først i de senere årene at dyrking av hvete har blitt startet i den lokale jordbruksindustrien. Saudi-Arabia har dermed blitt en netto eksportør av korn. I regionen dyrkes også dadler, druer, sitroner, grapefrukt, mandariner, appelsiner, granatepler og en lang rekke grønnsaker.  

Buraidah (provinshovedstaden) er en av de største produsentene av dadler i verden. Hvert år (i september) feires daddelsesongen med en stor fest hvor folk fra alle landene i Golfrådet kommer for å kjøpe store mengder dadler for det kommende året. Byen har også det største kamelmarkedet i verden. 

Unaizah, som er den nest største byen i Al Qasim, har sin egen fest for å markere daddelsesongen, kalt «Unaizah, dadlenes rike». Byens kommunestyre har bestemt at festen skal sammenfalle med andre årlige festivaler, i et håp om å fremme og styrke den lokale turismen. 

Landbruk generelt anses som en veldig viktig del av de lokale innfødtes kultur. Spesielle grønnsaker er tilknyttet hver by i regionen. For eksempel forbindes bruk av purreløk (kurratløk) med folket i Unaizah, mens chilipepper forbindes med folket i Ar Rass og Al-Badaiya.

## Guvernementer
Provinsen Al Qasim er delt inn i elleve guvernementer (*[[muhafazah]]*). Folketallet ved folketellingen 28. april 2010 er oppgitt i parentes.

* Al Asyah (26&nbsp;336)
* Al Badai (57&nbsp;164)
* Al Bukayriyah (57&nbsp;621) 
* Al Midhnab (44&nbsp;043) 
* An Nabhaniyah (47&nbsp;744)
* Ar Rass (133&nbsp;482)
* Ash Shimasiyah (10&nbsp;605)
* Buraidah (614&nbsp;093)
* Riadh Al Khabra (34&nbsp;497)
* Unayzah (163&nbsp;729) 
* Uyun Al Jiwa (26&nbsp;544)

## Referanser


## Eksterne lenker
*